Lav et referat af nedenstående tekst:

Tekst:
Billeddiagnostisk Afdeling, som blandt andet laver røntgenundersøgelser, har nemlig åbnet op for, at man uden at bestille tid i forvejen kan få undersøgt sine lunger samme dag, som ens egen læge henviser til det. Man skal bare møde op i afdelingen med sin henvisning mellem kl. 08.00 - 15.00 på hverdage. - Det er en klar fordel at kunne få alt fra hånden samme dag, hvis man eksempelvis allerede har taget fri fra arbejde for at gå til lægen, forklarer oversygeplejerske i Billeddiagnostisk Afdeling på Sygehus Vendsyssel i Hjørring, Ellen Boelt i en pressemeddelelse. Hvis ordningen uden tidsbestilling bliver en succes, bliver den også snart udvidet til andre røntgenundersøgelser også. Det er også muligt at få foretaget røntgenundersøgelse af lungerne uden tidsbestilling på Sygehus Himmerland, Sygehus Thy-Mors og Aalborg Sygehus.

Referat:
Lægebesøg og røntgen. Det hele ordnet på en og samme dag. Det er nu et fast tilbud på Sygehus Vendsyssel i Hjørring, hvis du skal have undersøgt dine lunger.